বলা বাহুল্য, পাপ হয়ে যাচ্ছে বলেই কি করে যেতে হবে? গুনাহ্ থেকে পরিত্রাণ পাওয়ার, নাজাত পাওয়ার কোন পন্থা কি আমাদেরকে অবলম্বন করতে হবে না? হ্যাঁ, অবশ্যই করতে হবে। কারণ, পবিত্র কুরআনে ইরশাদ হয়েছে- হে রাসূল! আপনি বলুন (আল্লাহ তাআলা ইরশাদ করেন) হে আমার বান্দারা! তোমরা যারা (গুনাহ্ ও অপরাধ করে) নিজ নফসের উপর অত্যাচার-অবিচার করেছ, তোমরা আল্লাহ্ তাআলার রহ্মত থেকে নিরাশ হয়ো না। আল্লাহ তাআলা তোমাদের সমস্ত গুনাহ্ ক্ষমা করে দিবেন। নিশ্চয় তিনি অত্যš ক্ষমাশীল, অতীব দয়ালু। (সূরা যুমার- ৫৩ আয়াত)।